REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

12 Broj 06-2/230-12

26. oktobar 2012. godine

B e o g r a d

Z A P I S N I K

14. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 25. I 26. OKTOBRA 2012. GODINE

 Sednica Odbora je počela u 19,10 časova.

 Sednicom je predsedavala Vesna Kovač, predsednik Odbora.

 Sednici je prisustvovao Radojko Obradović, zamenik predsednika Odbora i članovi Odbora: Zoran Antić, Veroljub Arsić, Vojislav Vujić, Zoran Kasalović, Dušica Nikolić, Đorđe Stojšić i Dragan Tomić i zamenici članova Odbora: Vladimir Marinković, Zoran Pralica i Slobodan Jeremić.

 Sednici nisu prisustvovali članovi Odbora: Žika Gojković, Božidar Đelić, Bojan Đurić, Zoltan Pek i Mirko Cvetković.

 Sednici su prisustvovali: Ivica Kojić, državni sekretar u Ministarstvu finansija i privrede i Branko Popović, savetnik u Ministarstvu finansija i privrede.

 Na predlog predsednika, Odbor je jednoglasno utvrdio sledeći

D n e v n i r e d

1. Razmatranje Predloga zakona o preuzimanju imovine i obaveza

određenih banaka radi očuvanja stabilnosti finansijskog sistema Republike Srbije, koji je podnela Vlada (broj 400-3333/12 od 22. oktobra 2012.godine), u pojedinostima.

**Prva tačka dnevnog reda:** Razmatranje Predloga zakona o preuzimanju imovine i obaveza određenih banaka radi očuvanja stabilnosti finansijskog sistema Republike Srbije, u pojedinostima.

 U diskusiji su učestvovali: Radojko Obradović, Dragan Tomić, Đorđe Stojšić, Vesna Kovač, Veroljub Arsić, Zoran Kasalović i Ivica Kojić.

 Sednica je, zbog dodatnih konsultacija, prekinuta u 20,30 časova.

 Sednica je nastavljena sutradan, 26. oktobra u 9,30 časova.

 Nastavku sednice je predsedavala Vesna Kovač, predsednik Odbora.

 Nastavku sednice su prisustvovali članovi Odbora: Zoran Antić, Veroljub Arsić, Vojislav Vujić, Zoran Kasalović, Dušica Nikolić, Đorđe Stojšić i zamenici članova Odbora: Vladimir Marinković, Zoran Pralica i Slobodan Jeremić.

 Nastavku sednice nije prisustvovao Radojko Obradović, zamenik predsednika Odbora i članovi Odbora: Žika Gojković, Božidar Đelić, Bojan Đurić, Zoltan Pek, Mirko Cvetković, Dragan Tomić.

I

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o preuzimanju imovine i obaveza banaka radi očuvanja stabilnosti finansijskog sistema Republike Srbije i odlučio većinom glasova da predloži Narodnoj skupštini **da odbije** sledeće amandmane:

- na naslov Predloga zakona, koji su zajedno podneli narodni poslanici Aleksandra Jerkov, Olena Papuga, Đorđe Stojšić, Bojan Kostreš i Karolj Čizik (dva za);

- na član 1. koji su zajedno podneli narodni poslanici Aleksandra Jerkov, Olena Papuga, Đorđe Stojšić, Bojan Kostreš i Karolj Čizik (dva za);

- na član 1. koji je podnela narodni poslanik Gordana Čomić (nijedan za);

- na član 1. koji je podnela narodni poslanik Olgica Batić (nijedan za);

- na član 2. koji je podnela narodni poslanik Gordana Čomić (nijedan za) ;

- na član 2. koji je podnela narodni poslanik Olgica Batić (nijedan za);

- na član 3. koji je podnela narodni poslanik Gordana Čomić (nijedan za);

- na član 3. koji su zajedno podneli narodni poslanici Jovan Palalić i Miroslav Petković (jedan za);

- na član 3. koji su zajedno podneli narodni poslanici Aleksandra Jerkov, Olena Papuga, Đorđe Stojšić, Bojan Kostreš i Karolj Čizik (jedan za);

- amandman kojim se dodaje novi član 3a, koji su zajedno podneli narodni poslanici Aleksandra Jerkov, Olena Papuga, Đorđe Stojšić, Bojan Kostreš i Karolj Čizik (jedan za);

 - na član 4. koji je podnela narodni poslanik Gordana Čomić (nijedan za);

 - na član 4. koji su zajedno podneli narodni poslanici Aleksandra Jerkov, Olena Papuga, Đorđe Stojšić, Bojan Kostreš i Karolj Čizik (jedan za);

- na član 4. koji su zajedno podneli narodni poslanici Dejan Mihajlov i Milica Radović (jedan za);

- na član 5. koji je podnela narodni poslanik Gordana Čomić (nijedan za);

- na član 5. koji su zajedno podneli narodni poslanici Aleksandra Jerkov, Olena Papuga, Đorđe Stojšić, Bojan Kostreš i Karolj Čizik (jedan za);

- na član 5. koji je podnela narodni poslanik Olgica Batić (jedan za);

- na član 5. koji su zajedno podneli narodni poslanici Dejan Mihajlov i Milica Radović (dva za);

- na član 6. koji je podnela narodni poslanik Gordana Čomić (nijedan za);

- na član 6. koji su zajedno podneli narodni poslanici Aleksandra Jerkov, Olena Papuga, Đorđe Stojšić, Bojan Kostreš i Karolj Čizik (dva za);

- na član 6. koji je podnela narodni poslanik Olgica Batić (jedan za);

- na član 7. koji je podnela narodni poslanik Gordana Čomić (nijedan za);

- na član 7. koji je podnela narodni poslanik Teodora Vlahović(nijedan za);

- na član 7. koji su zajedno podneli narodni poslanici Aleksandra Jerkov, Olena Papuga, Đorđe Stojšić, Bojan Kostreš i Karolj Čizik (dva za);

- na član 7. koji su zajedno podneli narodni poslanici Milan Lapčević i Gorica Gajić (2 za);

- na član 8. koji je podnela narodni poslanik Gordana Čomić (dva za);

- na član 8. koji su zajedno podneli narodni poslanici Aleksandra Jerkov, Olena Papuga, Đorđe Stojšić, Bojan Kostreš i Karolj Čizik (dva za);

- na član 8. koji su zajedno podneli narodni poslanici Milan Lapčević i Gorica Gajić (dva za) ;

- na član 8. koji je podnela narodni poslanik Teodora Vlahović(nijedan za);

- na član 9. koji je podnela narodni poslanik Gordana Čomić (jedan za);

- na član 10. koji je podnela narodni poslanik Gordana Čomić (nijedan za);

- na član 11. koji je podnela narodni poslanik Gordana Čomić (nijedan za);

- na član 11. koji su zajedno podneli narodni poslanici Aleksandra Jerkov, Olena Papuga, Đorđe Stojšić, Bojan Kostreš i Karolj Čizik (jedan za);

- na član 11. koji su zajedno podneli narodni poslanici Gorica Gajić i Milan Lapčević (dva za);

- na član 12. koji su zajedno podneli narodni poslanici Aleksandra Jerkov, Olena Papuga, Đorđe Stojšić, Bojan Kostreš i Karolj Čizik (dva za);

- na član 12. koji je podnela narodni poslanik Gordana Čomić (nijedan za);

- na član 12. koji je podnela narodni poslanik Olgica Batić (nijedan za);

- na član 12. koji su zajedno podneli narodni poslanici Gorica Gajić i Milan Lapčević (dva za);

- na član 13. koji je podnela narodni poslanik Gordana Čomić (nijedan za);

- na član 14. koji je podnela narodni poslanik Olgica Batić (nijedan za);

- na član 14. koji je podnela narodni poslanik Gordana Čomić (nijedan za);

- na član 14. koji su zajedno podneli narodni poslanici Nenad Popović i Dejan Mihajlov (dva za);

- na član 15. koji je podnela narodni poslanik Gordana Čomić (nijedan za);

- na član 15. koji su zajedno podneli narodni poslanici Nenad Popović i Dejan Mihajlov (dva za);

- na član 15. koji je podnela narodni poslanik Olgica Batić (nijedan za);

- na član 16. koji je podnela narodni poslanik Gordana Čomić (nijedan za)

- na član 17. koji je podnela narodni poslanik Gordana Čomić (nijedan za).

 Odbor za finansije, republički budžet i kontrolu trošenja javnih sredstava je na osnovu člana 157. stav. 6. Poslovnika Narodne skupštine podneo šest amandmana na čl.1,2,4,6,15. i 17. Predloga Zakona o preuzimanju imovine i obaveza određenih banaka radi očuvanja stabilnosti finansijskog sistema Republike Srbije:

Amandman I

U članu 1. stav 1. menja se i glasi:

”Ovim zakonom uređuju se uslovi, način i postupak preuzimanja celokupne ili dela imovine i ukupnih ili dela obaveza banaka u kojima Republika Srbija, odnosno AP Vojvodina,ima direktno ili indirektno kontrolno učešće, uključujući i banke za posebne namene i banke pod administrativnim upravljanjem (u daljem tekstu: banka prenosilac), u slučaju kada bi nesprovođenje preuzimanja predstavljalo ozbiljnu pretnju za stabilnost finansijskog sistema Republike Srbije (u daljem tekstu: preuzimanje).”

Obrazloženje

Obuhvat primene Predloga zakona po pitanju banke prenosioca se ovime ograničava samo na banke u kojima Republika Srbija ima kontrolno učešće, u smislu tog pojma određenog u Zakonu u bankama.

Amandman II

 Član 2. menja se i glasi:

 “Preuzimanje se vrši na predlog ministarstva nadležnog za poslove finansija i samo ako za to postoji pozitivno mišljenje Narodne banke Srbije dato u skladu sa ovim zakonom. “

Obrazloženje

 Amandman se podnosi u cilju preciziranja odredbe Predloga zakona.

Amandman III

 U članu 4. stav 1. menja se i glasi:

 “Preuzimanje se vrši ugovorom o preuzimanju celokupne ili dela imovine i ukupnih ili dela obaveza (u daljem tekstu: ugovor o preuzimanju) zaključenom između banke prenosioca i banke koja preuzima celokupnu ili deo imovine i ukupne ili deo obaveza ( u daljem tekstu: banka preuzimalac).

 Stav 2. menja se i glasi:

 ”Preuzimanje celokupne ili dela imovine i ukupnih ili dela obaveza banke za posebne namene i banke pod adiministrativnim upravljanjem vrši se ugovorom o preuzimanju zaključenim između Agencije za osiguranje depozita (u daljem tekstu: Agencija), kao prenosioca, i banke preuzimaoca.”

Obrazloženje

 Izmena stava 1. i stava 2. člana 4. Predloga zakona se predlaže u cilju preciziranja da se i kod banke za posebne namene i banke pod administrativnim upravljanjem radi o preuzimanju i imovine i obaveza.

Amandman IV

 U članu 6.stav 1. menja se i glasi:

 ”Vlada, na osnovu predloga ministarstva nadležnog za poslove finansija i pozitivnog mišljenja Narodne banke Srbije, donosi akt koji sadrži nalog Agenciji, banci prenosiocu i banci preuzimaocu u kojima Republika Srbija ima kontrolno učešće za zaključenje ugovora iz čl. 4. i 5.ovog zakona, kao i potrebne elemente za zaključenje i izvršenje ugovora, i to naročito: spisak imovine i obaveza koje su predmet preuzimanja, kao i izvor, iznos, način i rok u kojem se obezbeđuje finansijska podrška banci preuzimaocu.”

Obrazloženje

 Izmena stava 1. člana 6. Predloga zakona se predlaže u cilju preciziranja sadržine akta Vlade.

Amandman V

U članu 15. Predloga u stavu 1. reči ''Narednog dana od dana'' zamenjuju se rečju ''Nakon''.

U stavu 2. reči ''Narednog dana od dana'' zamenjuju se rečju ''Nakon''.

U stavu 3. reči ''narednog dana'' brišu se.

O b r a z l o ž e nj e

 U stavovima 1. i 2. člana 15. predloga je propisano da se primerak ugovora o preuzimanju i zahtev za oduzimanje dozvole za rad ponosi narednog dana od dana zaključenja ugovora, a stavom 3. da Narodna banka rešenje o oduzimanju dozvole za rad donosi narednog dana od dana podnošenja. Propisivanjem da se navedene radnje mogu preduzimati tek narednog dana se preduzimanje mera za očuvanje finansijske stabilnosti odlaže za više dana, što u savremenim uslovima poslovanja može imati vrlo ozbiljne štetne posledice. Stoga treba izvršiti predložene izmene u stavima 1, 2. i 3. i time omogućiti da se sve mere propisane ovim zakonom mogu preduzeti bez odlaganja odnosno i u toku istoga dana ako je neophodno.

Amandman VI

 Član 17. menja se i glasi:

 ”Ovaj zakon stupa na snagu narednog dana od dana objavljivanja u „Službenom glasniku Republike Srbije” i primenjuje se do 31. decembra 2014. godine.”

Obrazloženje

 Kako se primena Predloga zakona odnosi samo na ograničeni broj banaka prenosilaca, koje mogu biti samo banke u kojima Republika Srbija ima kontrolno učešće u smislu Zakona o bankama, to je i primena ovog Predloga zakona na period do 31. decembra 2014. godine.

Za izvestioca Odbora na sednici Narodne skupštine određena je Vesna Kovač, predsednik Odbora.

Nastavak sednice Odbora je završen u 9,50 časova.

Tonski zapis sednice i nastavka sednice Odbora je sastavni deo ovog zapisnika.

za SEKRETAR ODBORA PREDSEDNIK ODBORA

Dragica Krstić-Purešević Vesna Kovač